text: پارلیمنٹ کے دونوں ایوانوں کے ذریعہ منظور کیاگیا نیشنل میڈیکل کمیشن قانون 2019 ایک تاریخی اور غیر معمولی قانون ہے۔ وزیر اعظم جناب نریندر مودی جی کی قیادت میں این ڈی اے حکومت کی طرف سے یہ طبی ، تعلیمی شعبے میں ایک بڑی اور مثالی اصلاح ہے اور آنے والے سالوں میں ایک سنگ میل ثابت ہوگی۔ یہ بات آج صحت وخاندانی بہبود کے مرکزی وزیر ڈاکٹر ہرش وردھن نے نیشنل میڈیکل کمیشن ایکٹ 2019 سے متعلق میڈیا کے افراد سے خطاب کرتے ہوئے کہی۔ مرکزی وزیر نے مزید کہا کہ میں وزیر اعظم جناب نریندر مودی کا انتہائی مشکور ہوں جن کی مضبوط قیادت میں نیشنل میڈیکل کمیشن ایکٹ نے بالآخر امید کی ایک کرن دیکھ لی ہے۔